钦定古今图书集成/理学汇编/文学典/第098卷 > 钱福
## 钦定古今图书集成/理学汇编/文学典/第098卷 > 钱福

按《江南通志》：“福字与谦，华亭人。弘治庚戌，试礼部，及
廷对，皆第一，授翰林修撰。福才思敏捷，文不属草。既
第后，名声赫奕，宾客辐辏，忌者因察典中伤之。然其
性坦率无町畦，诗文藻丽，人皆得所请。故虽以才见
忌，而怨怒不及。尝有老儒薛某访梁溪邹氏，诡称为
钱状元，童子师，邹大礼重之，方置酒邀款，适报福至”
河下，薛谓主人曰：“吾当往舟中，与偕来。”遂诣福恳告
以实。福欣然同往，侍坐尽欢。既罢酒，薛诣舟谢，福笑
曰：“慎之，可一不可再也。”人服其雅度不可及。